**ALBA studien månedlig nyhetsbrev nr. 14, oktober 2022**

**Sykehus i ALBA studien**

Per oktober har 23 sykehus sagt ja til å være med i ALBA studien (Tabell 1). Gi beskjed til Tesfaye (tesfaye.hordofa.leta@helse-bergen.no) og/eller Ove (ove.nord.furnes@helse-bergen.no) om dere ønsker å delta i studien så sender vi nødvendig informasjon. Alle sykehus som deltar kan inkluderes i forfatterlisten til studien.

|  |  |  |
| --- | --- | --- |
| Nr. | Sykehus | Pasient inklusjonsstatus |
| Har startet | Ikke startet |
| 1 | Akershus universitetssykehus (AHUS) | X |  |
| 2 | Akershus Universitetssykehus HF/AHUS Kongsvinger | X |  |
| 3 | Bærum Sykehus (Bærum) | X |  |
| 4 | Betanien Hospital (Betanien) | X |  |
| 5 | Diakonhjemmet sykehus (DHS) |  | X |
| 6 | Haraldsplass Diakonale Sykehus (HDS) |  | X |
| 7 | Haugesund Sanitetsforenings Revmatismesykehus (Revm.) | X |  |
| 8 | Haukeland universitetssjukehus (HUS) | X |  |
| 9 | Kysthospitalet i Hagevik (KHH) | X |  |
| 10 | Lovisenberg Diakonale Sykehus (LDS) | X |  |
| 11 | Lærdal sykehus (LS) |  | X |
| 12 | Martina Hansens Hospital (MHH) | X |  |
| 13 | Oslo universitetssykehus (OUS), Ullevål  |  | X |
| 14 | St. Olav Hospital HF, Orkdal (Orkdal) |  | X |
| 15 | St. Olav Hospital HF, Røros (Røros) | X |  |
| 16 | St. Olav Hospital HF, Trondheim (Trondheim) | X |  |
| 17 | Stavanger Universitetssykehus (SUS) | X |  |
| 18 | Stord sykehus Stord) |  | X |
| 19 | Sykehuset Innlandet HF – Gjøvik (Gjøvik)  | X |  |
| 20 | Sykehuset Innlandet HF – Lillehammer (Lillehammer) | X |  |
| 21 | Sykehuset Telemark HF, avd. Skien (Skjen) |  | X |
| 22 | Sørlandet sykehus, Kristiansand (Kristansand) |  | X |
| 23 | Voss sjukehus (Voss) | X |  |

***Tabell 1:*** *Sykehus som vil delta i ALBA studien og pasient inklusjonsstatus per 31. okt. 2022*

**Statistikk over antall pasienter/knær inkludert per sykehus**

Så langt har 15 sykehus startet med å inkludere pasienter (Tabell 1) og vi håper at alle andre sykehus starter inkludering så snart som mulig. Det er nå inkludert 1383 knær i studien siden vi startet i januar 2021. Hagevik, Martina Hansen, Betanien og AHUS har klart flest inkludert med henholdsvis **405**, **389**, **240** og **102** knær (Fig. 1).

Antall inkluderte knær per sykehus per måned er illustrert i Fig. 2. På landsbasis hittil i år ble 123 knær inkludert i september og 88 knær i oktober. Dette viser en økning i forhold til i fjor (henholdvis 79 og 82 knær for september og oktober). På sykehusnivå observerte vi både en økning (f.eks. Betanien og Ahus), og en reduksjon i inkluderte kne (f.eks. Hagavik og Martina Hansen). For å unngå at vi holder på i for mange år bør vi over 200 inkluderte kne per måned. Så vi ber dere igjen om å minne kollegaer på å inkludere pasienter.

 ***Fig. 1:*** *Antall inkluderte knær i ALBA studien per sykehus fra 14.01.21-31.10.2022*

  *Fig. 2: Oversikt over antall inkluderte pasienter per sykehus per måned i 2022.*

**Første Interim (foreløpig) analyse utført**

Vi har utført den første interimanalysen etter at 1000 knær var inkludert. Vi fant ingen statistisk signifikant forskjell mellom gruppene med endepunkt infeksjon innen ett år. Det er få pasienter med 1 års oppfølging. Vi planlegger derfor å å gjennomføre en ny interimanalyse når 2000 knær er inkludert. Oppsummering av interimanalysen er godkjent av Referansegruppen for Nasjonalt Register for Leddproteser. Studien fortsetter uten avbrudd.

**Epost sendt ut til sykehus**

I okt. 2022 sendte vi ut en e-post til de sykehusene som har sagt ja til å delta i ALBA studien, men ennå ikke har kommet i gang med pasient-inkluderingen. Vi takker de sykehusene som har gitt tilbakemelding på status.

**Skanner og hjelp til installasjon**

Vi kan kjøpe skanner og levere til sykehus som trenger det. I løpet av høsten 2022 skal konsulent Mikal Solberg besøke Diakonhjemmet sykehus, Haraldsplass Diakonale Sykehus, Lærdal sykehus og Sørlandet sykehus, Kristiansand for å hjelpe til medå få på plass skannerløsning. Fint om dere andre også gir beskjed dersom deres sykehus har behov for skanner og/eller besøk.

**Randomisering av kne nr 2**

Etter oppdateringen av MRS i sept 2022 er det blitt umulig å randomisere begge knær. Helse-Vest IKT i samarbeid med Hemit jobber med å få dette rettet opp så fort som mulig. Imellomtiden kan dere bare inkludere ett kne per pasient.

Vi setter stor pris på at dere vil delta i denne studien og er glade for alle tilbakemeldinger. Kort sagt ønsker vi å høre fra dere om hvordan det går!

Det er fint om dere videresender dette nyhetsbrevet til de andre ortopediske kirurgene ved eget sykehus☺

Takk for godt samarbeid!

Tesfaye og Ove